<classify> Mchezo huo dhidi ya Zambia ni wa kuwania kufuzu kwa fainali za kombe la dunia kwa timu za umri huo zitakazofanyika Papua New Guinea mwaka 2016.Akizungumzia mchezo huo jana, Ofisa Habari wa Shirikisho la Soka Tanzania TFF, Baraka Kizuguto alisema wachezaji wote wanaendelea vizuri na wako tayari kwa ajili ya mchezo huo.Maandalizi ya Tanzanite ni mazuri na Kocha Rogasian Kaijage alisema wachezaji wote wako vizuri na wako tayari kwa mchezo huo, alisema.Baada ya mchezo huo wa kwanza, mchezo wa marudiano utachezwa Julai 25 mwaka huu nchini Zambia na timu itakayoshinda itapangiwa timu nyingine kabla ya kufuzu kwa fainali hizo.Kizuguto alisema viingilio vya mchezo huo ni Sh 2,000 kwa viti vya kawaida na VIP ni Sh 3,000 na kuhimiza mashabiki wa soka kujitokeza kwa wingi kushuhudia mchezo huo.Akizungumzia mchezo huo kocha Kaijage alisema amekiandaa kikosi chake kushindana na anatarajia kupata matokeo mazuri leo.Tunaiheshimu Zambia, tushacheza nayo mara kadhaa, wanatufahamu tunawafahamu, naamini wachezaji wangu wameelewa yote niliyowafundisha, nataraji kupata matokeo mazuri kesho leo, alisema.Wachezaji waliokuwa kambini kwa ajili ya mchezo huo ni Najati Abbasi, Zuwena Aziz, Sherida Boniface, Stumai Abdallah, Donisia Daniel, Tatu Iddy, Niwael Khalfani, Maimuna Hamis, Anastazia Anthony, Amisa Athumani, Amina Ramadhani na Neem Paulo.Wengine ni Asha Shaban, Rebeka Daniel, Brandina Wincelaus, Happines Hezroni, Jane Cloudy, Wema Richard, Gerwa Lugomba, Sadda Ramadhani, Anna Hebron, na Shehati Mohamed, Monica Henry, Tumaini Michael, Diana Msewa na Vailet Nicolaus.Mwamuzi wa mchezo huo ni Batol Mahjob akisaidiwa na Remaz Osaman na Walaa Bilal, mwamuzi wa akiba Khadmallah Elasayed wote kutoka nchini Sudan na Kamisaa wa mchezo ni Flora Roosevelt kutoka Malawi.  <topic>: michezo 